CELEX: C2005/296/21
Language: et
Date: 2005-11-26 00:00:00
Title: Kohtuasi C-296/05: Eelotsusetaotlus, mille esitas Raad van State  19. juuli 2005.  aasta määrusega kohtuasjas Minister van Vreemdelingenzaken en Integratie  versus  I. Günes

26.11.2005   
            
            
               ET
            
            
               Euroopa Liidu Teataja
            
            
               C 296/11
            
         Eelotsusetaotlus, mille esitas Raad van State 19. juuli 2005. aasta määrusega kohtuasjas Minister van Vreemdelingenzaken en Integratie versus I. Günes
   (Kohtuasi C-296/05)
   (2005/C 296/21)
   Kohtumenetluse keel: hollandi
   Euroopa Ühenduste Kohus on saanud Raad van State 19. juuli 2005. aasta määrusega esitatud eelotsusetaotluse kohtuasjas Minister van Vreemdelingenzaken en Integratie v. I. Günes, mis saabus kohtukantseleisse 22. juulil 2005.
   Raad van State küsib Euroopa Kohtult eelotsust järgmistes küsimustes:
   
               1.
            
            
               Kas lisaprotokolli (1) artikli 41 lõike 1 mõistet “piirang” tuleb tõlgendada nii, et see hõlmab ka nõuet, et välismaalane, kes on Türgi kodanik, peab enne Madalmaale saabumist 2000. aasta Vreemdelingenbesluit'i artikli 3.71 lõike 1 alusel taotlema ajutist elamisluba ning vastava otsuse ära ootama Türgis või riigis, kus on tema alaline elukoht, ning et sellise ajutise elamisloa puudumisel jäetakse tema elamisloa taotlus rahuldamata?
            
         
               2a.
            
            
               Kas juhul, kui vastus esimesele küsimusele on jaatav, tuleb lisaprotokolli artikli 41 lõiget 1 mõista nii, et selle sätte tähenduses uut piirangut kujutab endast ka ajutise elamisloa omamise nõuet käsitlevate siseriikike eeskirjade karmistamine pärast seda, kui seda nõuet 1973. aasta jaanuaris leevendati?
            
         
               2b.
            
            
               Kas vastus küsimusele 2b oleks teistsugune, kui ajutise elamisloa omamise nõude leevendamist ei kehtestatud mitte õigusnormina, vaid see toimus poliitika ja rakendustavade kaudu?
            
         
      (1)  Nõukogu 19. detsembri 1972. aasta määrusega (EMÜ) nr 2760/72 (EÜT L 293, lk 1) heakskiidetud ja ratifitseeritud Euroopa Majandusühenduse ja Türgi vahelise assotsiatsioonilepingu lisa.